*Cakile maritima*
**Strandreddik**, også kalt **strandsennep** (latin: *Cakile maritima*) er en ettårig plante av strandreddikslekten i korsblomstfamilien *(Brassicaceae)*, som vokser langs kysten ved strender. Den er 10–55 cm lang og krypende eller svakt oppreist. Strandreddik har forgrenede stilker og lyst blå eller bleklilla blomster. 

Frøene flyter og spres over havet. Hare og rådyr spiser strandreddiken, og kålsommerfuglens larve lever på den.

Strandreddik er krypende og vokser i strandrugbeltet på sandstrender.
Planten er rikt forgrenet, har svært smale og kjøttfulle blader som nesten ser ut som bladløse grener. Stengelblad har 3–10 mm lange parfliker, ellers er bladene lite iøynefallende. Fargen på stilk og blader er dypt grønn eller blekgrønn, i tørkeperioder med overgang mot gult.

Blomstene er blekt blå, blekt lilla eller blåhvite. De har fire små kronblad, 5–8 mm lange, med gul blomsterbunn. Blomstene sitter 2–6 stk i en blomsterklase. Blomstringen skjer i juli-september.

Om høsten dannes en 10–25 mm lang, dypgrønn skulpe som er toleddet med et ofte pilformet eller hornet ytterledd.

Underarter
----------

Det finnes i alt fire underarter i vår del av verden, som er svært vanskelige å skjelne fra hverandre visuelt:

* Strandreddik, *Cakile maritima* spp *maritima)*
* Østersjøreddik, *Cakile maritima* ssp *baltica)* fra Østersjøen til Sør-Norge
* Nordsjøreddik, *Cakile maritima* ssp *integrifolia)* fra Mandal til Fræna
* Ishavsreddik, *Cakile maritima* ssp *islandica)* fra Nord-Trøndelag til Finnmark, Island og Færøyene

Alle underarter og varianter er ettårige og har svært like utseende.

Utbredelse
----------

I Norden vokser strandreddik *(C. maritima)* langs hele kyststrekningen fra Finskebukta til midtre Troms, inklusive hele kysten av Danmark. Det er derimot bare spredte og få forekomster i Bottenviken og langs østkysten av Sverige ned til Stockholms skjærgård.

Strandreddik i Norge vokser langs hele kysten fra Svinesund til Boknafjorden, deretter konsentrert om Haugaland, Sunnhordland, utløpet av Sognefjorden, Sunnmøre, kysten av Romsdal, Trondheimsfjorden, Namsos, Bodø, Lofoten, Ofoten og midtre Troms.

Referanser
----------

1. ↑  Lennart Stenberg (red), Steinar Moen (norsk red), *Gyldendals store nordiske Flora*, 2003 (Oslo 2007),side 238.

Eksterne lenker
---------------

* (en) *Strandreddik* – oversikt og omtale av artene i WORMS-databasen Rediger på Wikidata

* (en) *Strandreddik* i Encyclopedia of Life Rediger på Wikidata

* (en) *Strandreddik* i Global Biodiversity Information Facility Rediger på Wikidata

* (no) *Strandreddik* hos Artsdatabanken Rediger på Wikidata

* (sv) *Strandreddik* hos Dyntaxa Rediger på Wikidata

* (en) *Strandreddik* hos ITIS Rediger på Wikidata

* (en) *Strandreddik* hos NCBI Rediger på Wikidata

* (en) *Strandreddik* hos Panarctic Flora Rediger på Wikidata

* (en) *Strandreddik* hos The International Plant Names Index Rediger på Wikidata

* (en) *Strandreddik* hos Tropicos Rediger på Wikidata

* (en) *Kategori:Cakile maritima* – bilder, video eller lyd på Wikimedia Commons Rediger på Wikidata
* Norges sopp- og nyttevekstforbund oppgir strandreddik som «spiselig».
* Kristins nettflora – Strandreddik

|  |  |
| --- | --- |
| Oppslagsverk/autoritetsdata | Store norske leksikon
 |